עודד מזרחי

עודד מזרחי (נולד ב-19 באוקטובר 1960, כ"ח בתשרי תשכ"א) הוא סופר ומשורר חוזר בתשובה בנושאי תשובה ואמונה. זכה בפרס היצירה התורנית לשנת 2005. עודד מזרחי נולד וגדל באילת בן לרוני ושרה מזרחי. אחרי סיום לימודי התיכון שירת בחיל המודיעין ואחר כך למד לקראת תואר BA באוניברסיטת תל אביב קולנוע וספרות כללית. תהליך חזרתו בתשובה הביאו להחלטה שלא להשלים את התואר האקדמי הנ"ל. בגיל 24 עלה לירושלים ללמוד בישיבה לחוזרים בתשובה "לב יהודה" והשתייך לחסידות ברסלב. לאחר חתונתו עבר כמה מקומות מגורים. כאשר התגורר בשכונת קריית משה בירושלים התוודע למשנת הרב קוק ולציונות הדתית. לאחר מכן התיישב בעיר רחובות לתקופה של כ-16 שנה. בעת מגוריו ברחובות התוודע לחסידות חב"ד ולרב יצחק גינזבורג, ואף שימש כמזכירו זמן מה. בשנים אלו כתב כמה ספרי שירה ברוח אמונה ותשובה כמו "קבים של אמונה", "על מודע למהדרין", "אורות דתהו בכלים חד פעמיים" ו"חמישים שירי בינה". כמו כן גם הוציא ספר סיפורים "הרהורי תשובה", ספר שיחות עם הסופר משה שמיר - "בעט ברזל בציפורן שמיר", והיה שותף בעריכת ספר על המשורר ראובן בן יוסף. בשנת 1993-1994 התגורר ביבנאל והיה מחסידיו של הרב אליעזר שלמה שיק ושימש כמגיד שיעור ומלמד בישיבה. בתקופה זו ערך גם את סדרת הספרים "אור חוזר - סיפורי תשובה אמיתיים" בת ארבעה כרכים שנהייתה לרב מכר בציבור הרחב[דרוש מקור]. כמו כן ערך כמה ספרים בתורת הרב גינזבורג כמו "אוצר הנפש", "נפש בריאה", והיה שותף בעריכת סדרת הספרים "אור ישראל". היה מפרסם סיפור שבועי במדור "סיפור לשבת" בשבועון הדתי בשבע (עד מרץ 2020), ואף הוציא שני ספרים מסיפורים אלו - "עין רואה" ו"סיפור לשבת". במשך שנים כתב מדורי סיפורים נוספים בכתב העת "אדרבה", עלון הידברות, עלון בראש יהודי ועלון "גל עיני", וכן פרסם מסיפוריו באתר ברסלב. ערוך מדור "הד לחדשות" בשבועון הפרסומי "הד העיר". כותב מדור "רגעים של אור" בעלון קרוב אליך. בשנת תשע"ב עבר עם משפחתו להתגורר בשכונת נחלאות בירושלים, והחל בכתיבת סיפורים קצרצרים מהחיים, אותם פרסם במדור "מפנקסו של חוזר בתשובה" בעלון בראש יהודי, ולאחר מכן הוציאם לאור בספר "שניות אור". כמו כן כתב וערך את הספר "רציתי להיות טוב" על דמותו של חנן פורת, שהיה לרב מכר. בקרוב יצא לאור ספר נוסף שערך - "אדריכל של נשמות" - על דמותו של דן מרצבך. כיום משמש עודד מזרחי גם כמדריך במוזיאון גוש קטיף בירושלים. נשוי לתמר, להם חמישה ילדים. קבים של אמונה (תל אביב : תמוז, 1988) בינת השיר: חלק א. התבוננות בשירה עברית חדשה על פי מקורות היהדות (רחובות : שירת התשובה, תש"ס) על מודע למהדרין: שירים (תל אביב : תמוז, 2000) חמישים שירי בינה : התבוננות בשירה העברית החדשה על פי פנימיות התורה (ירושלים : ספרי בצרון, תשס"א) הרהורי תשובה: סיפורים (תל אביב : תמוז, 2002) אורות דתהו בכלים חד פעמיים: שירים (ירושלים : ספרי בצרון, תשס"ד 2004) אור חוזר 1-4: סיפורים אמיתיים על חזרה בתשובה (ירושלים : אור חוזר, תשס"ה 2004-???) עין רואה: סיפורי אמונה (ירושלים : ראש יהודי, תש"ע) רציתי להיות טוב: לקט סיפורים על חנן פורת (ירושלים : ראש יהודי, תשע"ג 2013) אור מנחם: פרקי חייו והליכותיו של הרב מנחם ליבמן זצ"ל ונקודות אור מחיי בנו שניאור-שלמה הי"ד (תשע"ז 2017) תוהו ובו הוא: סיפורים מעולם התשובה (דברי שיר, תשע"ט 2018) בכיוון אחר, דודו כהן: ראיון עם עודד מזרחי, אתר הידברות שירה כהן, עודד מזרחי: "בדרך לאלוקים תמיד יש מהמורות", אתר הידברות ערוץ הידברות, אומן באמונה, ניר קפטן: רולי דיקמן ועודד מזרחי רבקי גולדפינגר, עניין אישי והפעם עם עודד מזרחי, באתר ערוץ 7, מתוך בשבע, 3.12.2015 מלקט הסיפורים בשיחת השבוע מצגת על עודד מזרחי ומשיריו בהפקת שרית שץ [https://www.hidabroot.org/video/210568 החוט המקשר - סופרים, אתר הידברות "מעודד בדרכו" - כתבה בעלון קרוב אליך מיכל אריאלי, הסופר שחזר בתשובה: כך עברתי בבת אחת מתל אביב למאה שערים, באתר Hidabroot, ‏בינואר 2023 עודד מזרחי, דף שער בספרייה הלאומית לקריאת החלק הראשון באתר תורת אמת אדרבה - ירחון עולם התשובה, מאמרים שנכתבו על ידי עודד מזרחי אתר ברסלב: אור חוזר מפנקסו של חוזר בתשובה באתר אורות שמעון כהן, מאות סיפורים על חייו של הרב פורת בספר אחד, באתר ערוץ 7, 11 בפברואר 2013 "רציתי להיות טוב" - סיפורים על הרב חנן פורת ז"ל, באתר כיפה, 3 בפברואר 2013